محمد یحییٰ گوندلوی

مولانا ابو انس محمد یحییٰ گوندلوی یا محمد یحییٰ گوندلوی (ولادت: 1956ء - وفات: 26 جنوری 2009ء) ایک معروف پاکستانی عالم دین، محقق، مدرس، مصنف، مترجم، شارح اور خطیب تھے۔ آپ نے درس و تدریس، تصنیف و تالیف، وعظ و تقریر اور مناظروں اور مباحثوں سے دین اسلام کی صحیح تعلیم کو اجاگر کیا اور بے پناہ خدمات سر انجام دیا۔

 ابتدائی زندگی 
محمد یحییٰ 1956ء کو پاکستان کے ضلع گوجرانوالہ کے قصبہ گوندلانوالہ میں پیدا ہوئے۔ حافظ محمد گوندلوی بھی گوندلانوالہ کے رہنے والے تھے۔ محمد یحییٰ کے والد کا نام محمد یعقوب تھا۔

 تعلیم و تربیت 
مولانا محمد یحییٰ گوندلوی کی رسمی تعلیم پرائمری تک ہے جو انھوں نے اپنے گاؤں ہی کے پرائمری اسکول سے حاصل کی ہے۔ دینی تعلیم کے حصول کے شوق ی وجہ سے رسمی تعلیم جاری نہ رکھ سکے اور جامعہ اسلامیہ گوجرانوالہ میں میں داخل ہو گئے۔

1974ء میں یہیں سے فارغ التحصیل ہوئے اور پھر جماعت کے معروف تحقیقی ادارے ادارہ علوم اثریہ فیصل آباد میں تحقیقی سرگرمیاں جاری رکھیں اور دوسال کے عرصہ میں تخصیص فی الحدیث کیا۔

 اساتذہ 
مولانا یحیی ٰ گونڈلوی صاحب نے جن اساتذہ کرام سے تحصیل علم کیا ان کے نام درج ذیل ہیں۔
1۔شیخ الحدیث حضرت مولانا ابوالبرکات احمد۔
2۔مولانا محمدعبدہ الفلاح۔
3۔مولانا محمدعبداللہ فیصل آبادی ۔
4۔مولانا محمد اعظم گوجرانوالہ۔
5۔قاری محمدیحییٰ خان بھوجیانی۔
درس و تدریس : تکمیل تعلیم کے بعد آپ نے تدریسی میدان اختیار کیا پانچ سال تک دارالحدیث محمدیہ حافظ آباد میں تدریسی فرائض سر انجام دیے اور نائب شیخ الحدیث کے منصب تک پہنچے۔
جولائی 1984ء میں حافظ آباد سے فارغ ہوئے اور جامعہ رحمانیہ اہل حدیث قلعہ دیدار سنگھ کی ابتدا کی اور یہاں کے صدر مدرّس مقر ر ہوئے۔

تلامذہ: مولانا یحییٰ گوندلوی کے فیض یافتہ تلامذہ کی تعداد بہت زیادہ ہے۔
زیادہ معروف کے نام درج ذیل ہیں۔
1۔مولوی عبد الستار
2۔مولوی محمدابراہیم علوی ۔
3۔خلیل اللہ علوی۔
تالیفات وتصنیفات:
تدریس کے علاوہ تحریروتحقیق کا بھی بہت اچھا ذوق ومیلان ہے چندکتابیں تحریرفرمائیں ہیں جن میں سے کچھ مطبوع ہیں (شائع ہو چکی ہیں۔
اورکچھ غیر مطبوع ہیں۔ان کے نام درج ذیل ہیں۔
1۔مقلدین ائمہ کی عدالت میں (مطبوع) ۔
2۔تاریخ انکار حدیث (غیر مطبوع) ۔
3۔عقیدہ اہل حدیث (غیر مطبوع) ۔
4۔التعلیق علی کتاب الاعتبار

 وفات 
مولانا محمد یحییٰ گوندلوی عرصے سے ذیابیطس کے مریض تھے۔ جنوری کے تیسرے ہفتے میں بیماری نے پھر حملہ کیا جس سے کمزوری بہت زیادہ ہو گئی۔ 25 جنوری کو مولانا ابو انس کو سیالکوٹ اسپتال میں داخل کرا دیا۔ مگر طبعیت نہیں سنبھلی اور دوسرے ہی دن 26 جنوری 2009ء کو مغرب و عشاء کے درمیان آپ کا انتقال ہو گیا۔

 حوالہ جات 

زمرہ:1956ء کی پیدائشیں
زمرہ:26 جنوری کی وفیات
زمرہ:2009ء کی وفیات
زمرہ:ضلع گوجرانوالہ کی شخصیات
زمرہ:اہل حدیث شخصیات